# Manual til Tastaturindikator

## Introduktion

Tastaturindikator viser den aktive tastaturgruppe. Panelprogrammet viser dig hvilken gruppe du bruger nu. Ud over panelprogrammets almindelige pop op-funktioner, vil panelprogrammets pop op-menu til Tastaturindikator tillade dig at starte panelprogrammets instillingsvindue og skifte mellem sproggrupper.

For at tilføje Tastaturindikator til et panel, kan du højreklikke på panelet, og vælge Tilføj til panel. Vælg så Tastaturindikator i vinduet Tilføj til panel, og tryk O.k.. Ydeligere oplysninger kan findes her: type="help" url="ghelp:user-guide?panels-addobject">Tilføj et objekt til panel.

For at åbne indstillingsværktøjet til Tastatur, vælg Åbn tasturindstillinger i panelprogrammets pop op-menu. Du er muligvis nødt til at gå til dette vindue for at konfigurere tastaturet (vælge model, layout, indstillinger, o.s.v.). For hjælp med at sætte tastaturindstillingerne op, se Konfigurer tastaturindstillingerne for ydeligere oplysninger.

## Skift af sprog

Først er du nødt til at vide at en gruppe er et sæt af tegn, lige meget om det er et sprogbaseret sæt af tegn eller om det er et sæt af tegn uden sprogrelation, som f.eks. dvorak. Hvert sprog kan have mere end en delmængde, og hver delmængde hedder en gruppe. Der er mange måder du kan skifte den gruppe du bruger på dit tastatur.

Museklik

- Du kan skifte mellem grupper med et enkelt klik på panelprogrammets panelikon. Grupperne skifter i en cyklus som er bestemt af den nuværende konfiguration.

Pop op-menu

- For at vælge en bestemt gruppe, vælg Grupper fra pop op menuen. Derfra kan du vælge gruppen, du ønsker at skifte til.

Tastatur

- I indstillingsværktøjet til Tastatur kan du vælge hvilken tast du vil bruge til at skifte mellem grupper på dit tastatur. Vælg Åbn tastaturindstillinger i panelprogrammets pop op-menu, og vælg det tastatur som du vil bruge i fanebladet Layoutindstillinger, under Gruppeskift/låseopførsel.

For at tilføje flere layouts til listen, kan du åbne indstillingsværktøjet til Tastatur. Vælg andre layouts i Layouts-fanebladet.

## Visning af layout

Vælg Visning af layout fra panelprogrammets pop op-menu for at se dit nuværende tastaturlayout i et diagram.

Tryk på en tast i vinduet Visning af layout, for at se den blive fremhævet i diagrammet.

Hver tast i diagrammet har op til fire tegn. Disse kan laves med forskellige tastaturvælgere, som følger:

- For karakteren vist nederst til venstre, trykkes kun på den tast.

- For karakteren vist øverest til venstre, trykkes på tasten Skift.

- For karakteren vist i nederste højre hjørne, trykkes på tasten med tredjeniveauvælgeren.

- For karakteren vist i øverste højre hjørne, trykkes på tasten Skift og tredjeniveauvælgeren.

Som standard er ingen tast defineret til at være tredjeniveauvælger. Du kan definere en tast som tredjeniveauvælger i Indstillinger for tastaturlayout.

## Udvidelsesmoduler

For at åbne vinduet Udvidelsesmoduler til Tastaturindikator, vælg Udvidelsesmoduler fra pop op-menuen. Dine nuværende udvidelsesmoduler vises i området Aktive udvidelsesmoduler.

Tilføj et nyt udvidelsesmodul

- Klik Tilføj. I vinduet Tilføj udvidelsesmodul vælg et af udvidelsesmodulerne i området Tilgængelige udvidelsesmoduler og klik på knappen O.k..

Fjern et udvidelsesmodul

- Vælg udvidelsesmodulet i området Aktive udvidelsesmoduler som du ikke vil have mere, og tryk Fjern.

Flytte elementer i udvidelsesmodullisten

- For at rykke elementer op og ned i udvidelsesmodullisten i området Aktive udvidelsesmoduler, skal du vælge det udvidelsesmodul du vil flytte, og trykke Op eller Ned. Du kan bruge piletasterne på tastaturet til at flytte makeringsområdet op og ned.

Ændr et udvidelsesmoduls indstillinger

- For at tilpasse indstillingerne af udvidelsesmodulerne skal du vælg det udvidelsesmodul du vil tilpasse, og trykke Indstillinger. Mulighederne for at tilpasse de enkelte udvidelsesmoduler varierer.